ROMANIA

JUDEŢUL MUREŞ Vizat,

COMUNA ACĂȚARI Secretar

PRIMAR Jozsa Ferenc

P R O I E C T D E H O T Ă R Â R E

privind aprobare PUD (PLANULUI URBANISTIC DE DETALIU) „ Connstruire casă de locuit unifamilială”

Primarul comunei Acățari,

Văzând referatul de aprobare a Primarului comunei Acățari nr.1647/2025 , și raportul compartimentului de resort nr.1656/2025;

Având în vedere: -cererea formulată de domnul Laszlo Nora Csenge., înregistrată la comuna Acățari la nr. 1266 din 25.02.2025,

- certificatul de urbanism nr.12 din 22.04.2024 emis de Primarul comunei Acățari,

- avizul Arhitectului-şef, nr.34 din 12.12.2024, înregistrat la nr. 28347/12.12.2024,

- prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare;

Ținând cont de prevederile Legii nr. 52/2003, privind transparența decizională în administrația publică, republicată, cu modificările şi completările ulterioare,

În temeiul art. 129, alin. (2), lit. c), alin. (6), lit. c), art. 139, alin. (3), lit. e) coroborat cu art. 5, lit. cc), art. 196, alin. 1, lit. a) din Ordonanța de urgenţă a Guvernului nr. 57/2019 privind Codul administrativ, cu modiu modificările şi completările ulterioare,

P r o p u n e:

Art.1. Se aprobă Planul Urbanistic de Detaliu "CONSTRUIRE CASĂ DE LOCUIT UNIFAMILIALĂ", conform anexei, care face parte din integrantă din prezenta hotărâre.

Art.2. Planul Urbanistic de Detaliu stabileşte modul de construire pe parcela cu numărul cadastral 52858, în suprafața de 3.500 mp, situată în intravilanul comunei Acățari,sat Stejeriș .

Art.3. Indicatorii urbanistici maximali sunt cei precizați de PUG: POT maxim = 30%, CUT maxim = 0,5, regim de înălțime P+1.

Art.4. Perioada de valabilitate a Planului Urbanistic de Detaliu prevăzut în prezenta hotărâre este de la data emiteri Avizului favorabil pe toată durata de valabilitate a certificatului de urbanism nr.12/2024.

Art.5. Primarul comunei Acățari, prin intermediul structuri organizatorice funcționale din aparatul său de specialitate cu atribuții specifice, vor duce la îndeplinire prevederile prezentei hotărâri.

Art.6. Prin grija secretarului general al comunei prezenta hotărâre va fi comunicată către autoritățile, instituțiile publice și persoanele interesate.

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: [acatari@cjmures.ro](mailto:acatari@cjmures.ro), www.acatari.ro

Nr. 1647/ 12 martie 2025

**REFERAT DE APROBARE**

privind aprobare PUD (PLANULUI URBANISTIC DE DETALIU) „ Connstruire casă de locuit unifamilială”

Având în vedere necesitatea reglementării construcțiilor pe terenul cu numărul cadastral 52858, situat în intravilanul comunei Acățari, sat Stejeriș, în scopul realizării unei case de locuit unifamilială, se propune aprobarea Planului Urbanistic de Detaliu (P.U.D.) „CONSTRUIRE CASĂ DE LOCUIT UNIFAMILIALĂ”.

Planul Urbanistic de Detaliu vizează reglementarea modului de construire pe parcela menționată, în vederea realizării unei construcții unifamiliale, în conformitate cu normele și reglementările urbanistice stabilite de Planul Urbanistic General (P.U.G.).

PUD trebuie să cuprindă reglementări urbanistice privind:

1. a) asigurarea accesibilităţii pietonale şi auto la noul obiectiv şi racordarea la reţelele edilitare existente/propuse;
2. b) permisivităţi şi/sau constrângeri urbanistice (densităţi, distanţe, retrageri, aliniamente, alinierea construcţiilor, suprafeţe maxim edificabile, regim de înălţime, volumetrie etc.) privind volumele construite şi amenajările acestora;
3. c) relaţiile funcţionale şi estetice cu vecinătatea, respectiv înscrierea obiectivului şi tratarea lui arhitecturală în raport cu cadrul construit şi natural învecinat;
4. d) designul spaţiilor publice;
5. e) compatibilitatea funcţiunilor şi conformarea construcţiilor, amenajărilor şi plantaţiilor, prin continuitatea funcţiunilor sau înscrierea obiectivului într-o funcţiune compatibilă;
6. f) regimul juridic al proprietăţilor şi circulaţia terenurilor;
7. g) ilustrarea urbanistică a soluţiei propuse.

Conform anexei, care face parte integrantă din această hotărâre, Planul Urbanistic de Detaliu prevede următoarele:

* Parcela în cauză are numărul cadastral 52858 și o suprafață de 3.500 mp.
* Terenul este situat în intravilanul comunei Acățari, sat Stejeriș.
* Indicatorii urbanistici maximali care se aplică sunt cei prevăzuți în Planul Urbanistic General:
  + POT maxim = 30%
  + CUT maxim = 0,5

Având în vedere cele de mai sus, propunem aprobarea Planului Urbanistic de Detaliu „CONSTRUIRE CASĂ DE LOCUIT UNIFAMILIALĂ” pentru parcela cu numărul cadastral 52858, situată în intravilanul comunei Acățari, sat Stejeriș, conform anexei care face parte din prezenta hotărâre.

Acesta este întocmit pentru a respecta normele urbanistice și pentru a asigura o dezvoltare corespunzătoare a zonei.  
Se consideră necesară și oportună aprobarea acestui Plan Urbanistic de Detaliu pentru a reglementa construcția unei case de locuit unifamilială în cadrul legal stabilit.

Primar,

Osvath Csaba